Dohoda o hmotnej zodpovednosti za hodnoty zverené
			na vyúčtovanie (2) 
Zamestnanec:	Ján Hladký, bytom Stodolova ul. č. 2, 010 01 Žilina
Zamestnávateľ:	ABC, s.r.o., Ružová ul. č. 10, 010 01 Žilina, IČO: 12345678, 
		zastúpená Ing. Vladimírom Milučkým, konateľom 
uzatvárajú túto 
dohodu o hmotnej zodpovednosti
Čl. I
Na základe pracovnej zmluvy zo dňa 1. 4. 2022 vykonáva zamestnanec funkciu colný deklarant. 
Čl. II
Zamestnanec na základe tejto dohody preberá dňom 3. 4. 2022 hmotnú zodpovednosť za vyúčtovanie zverených hodnôt. Ide o hodnoty obsiahnuté v inventárnom zázname zo dňa 2. 4. 2022. 
Zamestnanec preberá hmotnú zodpovednosť i za ďalšie hodnoty, ktoré mu budú v rámci tejto dohody postupne zverované a ktorých prevzatie potvrdí. 
Čl. III
Zamestnanec zodpovedá za schodok na týchto hodnotách, ak nepreukáže, že schodok vznikol celkom alebo čiastočne bez jeho zavinenia. 
Čl. IV
Zamestnávateľ je povinný vytvoriť zamestnancovi také podmienky, aby mohol riadne plniť svoje povinnosti vyplývajúce z tejto dohody o hmotnej zodpovednosti. 
Ak zamestnanec zistí, že nemá vytvorené potrebné pracovné podmienky, aby mohol riadne plniť svoje povinnosti, je povinný oznámiť vadu svojmu zamestnávateľovi. 
Čl. V
Ďalšie podmienky zodpovednosti za prípadný schodok sa riadia ZP a ďalšími pracovnoprávnymi predpismi. 
Čl. VI
Táto zmluva je v dvoch vyhotoveniach, jedno obdrží zamestnanec a jedno zamestnávateľ. 
Žilina 2. 4. 2022					
Príloha
–	Inventárny záznam zo dňa 2. 4. 2022